PRAEFATIO. 
PARS PRIMA. 
DE CRUSTACEORÜM METHODO NATURALI. 
CAPUT PRIMUM. 
GENERALIA. 
§ 1. Fuere ex omnium naturae indagatorum sententia melhodi naturalis studia, 
quae in naturâ perscrutandâ principatum obtinebant. Praeclari ipsi viri Jussieuvius 
Candollius, Cuvierus, Macleayus, ne alios dicam, oplime de bac meruerunt; neque 
vero non operis multum restât. E cujusque classis organis secum invicem comparatis 
leges ulterius inquirendae sunt, ut inde, quibus alterius classis methodus impediatur, 
alterâ removeatur. Crustacea aliis classibus ambitu minora, formis vero ditiora orga- 
nisque locupletiora, bis perquisitionibus maxime adaptata videntur. Ad illorum me- 
thodum stabiiiendam tum e Botanicis et Entomologicis depromptas leges in usum 
vocavimus, tum alias eruere enisi et characterum pretium et serierum gradum cy- 
clumque et affinitates diversas exponere conatî sumus. 
In Omni corporum organicorum systematica dispositione accuratam dijudicationem 
et delectum characterum, quibus ordines superiores ab organis primariis, inferiores a 
partibus continuo minoris momenti petanturj quibus dein simul gradus indicentur, 
qui respondeant gravitati organorum, ad vitam animalem et vegetabilem facientium (i); 
optimum methodi naturalis fundamentum esse, nobis persuasum habemus. In anima- 
libus autem non tantum internae partes hoc respecta animadvertendae sunt, sed etiam 
externaej Articulatorum organa sensus, manducationis et motus, articulatione cum 
ipso corpore juncta, opposita sunt annulis, quibus corpus divisum est, vegetabilium 
cortici analogis. Praeterea systema generationis embryonisque formatio est conside- 
randa et metamorphosis, quâ saepe efficitur, ut annulorum et appendicum numerus 
augeatur. 
Ex vitae animalis organis, ad generales seu supremas divisiones in usum vocandis, 
primo loco laudandum est systema nerveum (et embryo (2)). Articulatorum autem 
(1) De Candolle, Théorie Elémentaire de la Botanique. Ed. 2. 1829. pag. 70, 80, 238. 
(2) Edwards, Ann. d. Sciences Naturelles. Ser. III. Vol. I. pag. 66. 
